CELEX: C2006/131/13
Language: da
Date: 2006-06-03 00:00:00
Title: Sag C-546/03: Domstolens dom (Anden Afdeling) af  23. februar 2006  — Kommissionen for De Europæiske Fællesskaber mod Kongeriget Spanien (Traktatbrud — Fællesskabernes egne indtægter — EF-toldkodeksen — procedurer for opkrævning af importafgifter og eksportafgifter — forsinket betaling af egne indtægter vedrørende disse afgifter og manglende betaling af morarenter)

3.6.2006   
            
            
               DA
            
            
               Den Europæiske Unions Tidende
            
            
               C 131/8
            
         Domstolens dom (Anden Afdeling) af 23. februar 2006 — Kommissionen for De Europæiske Fællesskaber mod Kongeriget Spanien
   (Sag C-546/03) (1)
   
   (Traktatbrud - Fællesskabernes egne indtægter - EF-toldkodeksen - procedurer for opkrævning af importafgifter og eksportafgifter - forsinket betaling af egne indtægter vedrørende disse afgifter og manglende betaling af morarenter)
   (2006/C 131/13)
   Processprog: spansk
   Parter
   
      Sagsøger: Kommissionen for De Europæiske Fællesskaber (ved M. Diaz-Llanos La Roche og G. Wilms, som befuldmægtigede)
   
      Sagsøgt: Kongeriget Spanien (ved M. Muñoz Pérez, som befuldmægtiget)
   
      Intervenienter til støtte for den anden part i sagen: Kongeriget Danmark (ved J. Molde, som befuldmægtiget), Republikken Finland (ved A. Guimaraes-Purokoski, som befuldmægtiget), Kongeriget Sverige (ved K. Wistrand, som befuldmægtiget)
   Sagens genstand
   Traktatbrud — artikel 220 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1) og artikel 5 i Rådets forordning (EØF) nr. 1854/89 af 14. juni 1989 om bogføring af importafgifter og eksportafgifter, der udgør en toldskyld, og om vilkårene for betaling heraf (EFT L 186, s. 1) — forsinket betaling af en del af Fællesskabernes egne indtægter i tilfælde af efteropkrævning af told — afvisning af at betale morarenter, der er påløbet som følge af forsinkelse med bogføring på Kommissionens konto
   Konklusion
   
               1)
            
            
               Kongeriget Spanien har
               
                           a)
                        
                        
                           idet det ikke har overholdt de frister for efterfølgende bogføring af afgiftsbeløb, som følger af en toldskyld, der er fastsat i artikel 5 i Rådets forordning (EØF) nr. 1854/89 af 14. juni 1989 om bogføring af importafgifter og eksportafgifter, der udgør en toldskyld og om vilkårene for betaling heraf, og fra den 1. januar 1994, artikel 220, stk. 1, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, hvilket har medført en forsinkelse med overførslen af egne indtægter, og
                        
                     
                           b)
                        
                        
                           idet det ikke har betalt morarenter heraf til Kommissionen for De Europæiske Fællesskaber i henhold til artikel 11 i Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter, og fra den 31. maj 2000, artikel 11 i Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 94/728/EF, Euratom om ordningen for Fællesskabernes egne indtægter
                        
                     tilsidesat de forpligtelser, der påhviler det i henhold til samtlige disse bestemmelser.
            
         
               2)
            
            
               Kongeriget Spanien betaler sagens omkostninger.
            
         
               3)
            
            
               Kongeriget Danmark, Republikken Finland og Kongeriget Sverige bærer deres egne omkostninger.
            
         
      (1)  EUT C 59 af 6.3.2004.